ai4bharat/Pralekha huggingface dataset:
وزیراعظم کا دفتر
ہند -سعودی عرب اسٹریٹیجک پارٹنر شپ کونسل کی پہلی میٹنگ میں وزیراعظم کا افتتاحی بیان
یور رائل ہائی نیس ،
دونوں ممالک کے مندوبین
میڈیا کے ساتھیو،
آج ہند-سعودی عرب اسٹریٹجک پارٹنر شپ کونسل کی پہلی لیڈرس میٹنگ میں شرکت کرتے ہوئے مجھے بہت خوشی ہورہی ہے۔
دوہزار انیس کے میرے سعودی عرب کے دورہ کے دوران ہم نے اس کونسل کا اعلان کیا تھا۔
ان چار برسوں میں یہ ہماری اسٹریٹیجک پارٹنرشپ کو مزید مضبوط کرنے کے موثر ذریعہ کے طور پر ابھرا ہے۔
مجھے خوشی ہے کہ اس کونسل کے تحت دونوں کمیٹیوں کی کئی میٹنگیں ہوئی ہیں جن سے ہر شعبے میں ہمارا باہمی تعاون مسلسل بڑھا ہے۔
بدلتے وقت کی ضروریات کے مطابق ہم تمام تعلقات میں نئے اور جدید گوشے جوڑ رہے ہیں۔
ہندستان کے لئے سعودی عرب ہمارے سب سے اہم اسٹریٹجک پارٹنر میں سے ایک ہے۔
دنیا کی دو بڑی اور تیزی سے بڑھنے والی معیشت کے طور پر ہمارا باہمی تعاون پورے خطے کے امن اور استحکام کے لئے ضروری ہے۔
ہز رائل ہائی نیس کے ساتھ میٹنگ میں ہم نے ہماری قریبی شراکت داری کو اگلی سطح پر لے جانے کے لئے کئی قدموں کی پہچان کی۔
آج کی ہماری میٹنگ سے ہمارے تعلقات کو ایک نئی توانائی ،ایک نئی سمت حاصل ہوگی اور ہمیں مل کر انسانیت کی بہبود کے لئے کام کرتے رہنے کا جذبہ ملے گا۔
کل ہم نے مل کر ہند-مغربی ایشیااور یوروپ کے درمیان اقتصادی کوریڈور قائم کرنے کے لئے تاریخی شروعات کی ہے۔
یہ کوریڈور صرف دونوں ممالک کو ہی آپس میں نہیں جوڑے گا بلکہ ایشیا ،مغربی ایشیا اور یورپ کے درمیان اقتصادی تعاون ، توانائی کے فروغ اور ڈیجیٹل کنیکٹی ویٹی کو مضبوطی حاصل ہوگی۔
یو ررائل ہائی نیس، آ پ کی قیادت میں اور آپ کے وژن 2030 کے ذریعہ سعودی عرب جس تیزی سے اقتصادی اور سماجی ترقی کررہا ہے اس کے لئے میں تہہ دل سے آپ کو بہت بہت مبارک باد دیتا ہوں۔
سعودی عرب میں رہنے والے ہندستانیوں کےمفادات کے تحفظ اور ان کی فلاح و بہبود کے لئے آپ کے عز م کے لئے ہم آپ کے بہت بہت شکر گزار ہیں۔
ہندستان اور سعودی عرب کی دوستی علاقائی اور عالمی استحکام ،خوشحالی اور انسانی فلاح و بہبود کے لئے اہم ہے۔
میں ایک بار پھر ہز رائل ہائی نیس اور آپ سبھی کا جی-20 سربراہ کانفرنس کی کامیابی میں تعاون کے لئے بہت بہت شکریہ ادا کرتا ہوں۔
میں اب آپ کو اپنے ابتدائی خطاب کے لئے مدعو کرتا ہوں۔
ش ح۔ ق ت۔ ج
Un- 9360
(Visitor Counter : 81
وزارت آیوش
یونانی اور سدھا ادویات کو فروغ دینے کے اہم اقدامات
نئی دلّی ،30 نومبر/ نیشنل انسٹی ٹیوٹ آف یونانی میڈیسن  اور نیشنل انسٹی ٹیوٹ آف سدھا  ، دو قومی ادارے ، جو آیوش کی وزارت کے تحت خود مختار ادارے ہیں ، اپنے اپنے شعبوں میں معیاری تعلیم اور حفظانِ صحت کی خدمات انجام دے رہے ہیں ۔ ریسرچ کونسل ، جیسے سینٹرل کونسل فار ریسرچ اِن یونانی میڈیسن  اور سینٹرل کونسل فار ریسرچ اِن سِدھا  یونانی اور سدھا ادویات میں تحقیق کو فروغ دینے کے لئے مختلف اقدامات کر رہے ہیں ۔ نیشنل کمیشن فار انڈین سسٹم آف میڈیسن ایکٹ کے تحت ہندوستانی نظامِ ادویات کے لئے قومی کمیشن تشکیل دیا گیا ہے ، جس میں بورڈ آف یونانی ، سدھا اور سووا رگپا شامل ہیں ، جیسا کہ این سی آئی ایس ایم ایکٹ – 2020 کے سیکشن 26 کے تحت دیا گیا ہے ۔
وزارت نے ملک میں آیوش  نظام کے ذریعے کووڈ – 19 پر تحقیق میں سہولت کی خاطر گزٹ نوٹفکیشن جاری کیا ہے ۔ اس نوٹفکیشن میں قرنطینہ ، کووڈ – 19 کے غیر علامت والے اور علامت والے مریضوں کے لئے سائنسی شواہد اکٹھا کرنے کی خاطر اقدامات شامل ہیں ۔ اب تک ریسرچ کونسلوں اور قومی اداروں کے ذریعے سدھا کے 13 اور یونانی کے 8 مطالعات کئے گئے ہیں ۔
آیوش کی وزارت نے کووڈ – 19 کے مریضوں کے لئے گھر میں قرنطینہ کی خاطر یونانی اور سدھا کے پریکٹس کرنے والوں کے لئے رہنما خطوط مرتب کئے ہیں ۔
آیوش کی وزارت کے ساتھ معاہدے کے تحت ڈبلیو ایچ او کے قریبی تعاون سے یونانی اور سدھا کے ادویات کے نظام سے متعلق بیماریوں کی بین الاقوامی زمرہ بندی ، پریکٹس اور ٹریننگ ، بین الاقوامی اصطلاحات کی دستاویزات کو فروغ دینے جیسی مختلف سرگرمیاں انجام دی جا رہی ہیں ۔
نیشنل انسٹی ٹیوٹ آف یونانی میڈیسن ، بنگلور کا سیٹلائٹ سینٹر  غازی آباد میں قائم کیا جا رہا ہے ۔ یہ ادارہ قائم ہونے کے بعد عوام کو معیاری تعلیم اور حفظانِ صحت کی خدمات فراہم کرے گا ۔
سال 20-2019 ء اور 21-2020 ء کے دوران سی سی آر یو ایم ، این آئی یو ایم ، سی سی آر ایس اور این آئی ایس کے لئے مختص فنڈ اور استعمال کئے گئے فنڈ کی تفصیلات مندرجہ ذیل ہیں :
) کروڑ روپئے میں )
|
|
ادارے
|
|
2019-20 ء
|
|
2020-21 ء
|
|
مختص شدہ
|
|
اخراجات
|
|
مختص شدہ
|
|
اخراجات
|
|
سی سی آر یو ایم
|
|
159.54
|
|
180.08
|
|
164.05
|
|
165.40
|
|
این آئی یو ایم
|
|
47.27
|
|
47.27
|
|
173.75
|
|
173.75
|
|
سی سی آر ایس
|
|
33.00
|
|
31.96
|
|
35.30
|
|
34.99
|
|
این آئی ایس
|
|
51.81
|
|
51.81
|
|
47.58
|
|
47.58
مذکورہ معلومات آیوش کے وزیر جناب سربانند سونووال نے آج راجیہ سبھا میں ایک تحریری سوال کے جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 13499
(Visitor Counter : 125
نائب صدر جمہوریہ ہند کا سکریٹریٹ
عوامی خبر رسانی کا کام کرنے والے لوگوں کا کام حکومت کو عوام کے قریب لانا ہے: نائب صدر جمہوریہ مؤثر خبر رسانی اچھی حکمرانی اور شفافیت کی کلید ہے: نائب صدر جمہوریہ
انڈین انفارمیشن سروس کے زیر تربیت افسران نے آج نائب صدر جمہوریہ سے ملاقات کی
نائب صدر جمہوریہ نے زیر تربیت افسران سے بہتر خبر رسانی کے ذریعے لوگوں کو بااختیار بنانے کی اپیل کی
’’ہدف بلند رکھنا، بڑے خواب دیکھنا، سخت محنت کرنا اور نظم و ضبط پر عمل کرنا – زندگی میں کامیاب ہونے کا یہی میرا اصول ہے‘‘: جناب نائیڈو
نئی دہلی، 19 /اکتوبر 2021 ۔ نائب صدر جمہوریہ جناب ایم وینکیا نائیڈو نے بہتر حکمرانی کے عمل میں مؤثر خبر رسانی  کے رول پر زور دیتے ہوئے آج عوامی خبر رسانی کا کام کرنے والوں  سے لوگوں کو بروقت مقامی زبانوں میں حکومت کی پالیسیوں اور اقدامات کی جانکاری دے کر انھیں بااختیار بنانے کی اپیل کی۔
نائب صدر جمہوریہ نے حیدرآباد میں اپنی رہائش گاہ پر 2020 بیچ کے انڈین انفارمیشن سروس  کے زیر تربیت افسران کے ایک گروپ کے ساتھ بات چیت کرتے ہوئے کہا کہ حکومتوں اور شہریوں کے درمیان کی خلیج کو پاٹنے میں پبلک کمیونی کیٹر اہم رول نبھاتے ہیں۔ انھوں نے زیر تربیت افسران سے کہا کہ ’’اگر آپ متعدد اسکیموں کے بارے میں لوگوں کو آسان اور واضح زبان میں باخبر کرتے ہیں تو وہ اپنے حقوق اور سرکاری طور طریقوں کو بہتر طریقے سے سمجھ پاتے ہیں اور اس سے شفافیت آتی ہے۔
جناب نائیڈو نے کہا کہ ’مصدقہ معلومات‘ حکومت کی جانب سے خبر رسانی کی کلید ہے۔ انھوں نے انفارمیشن سروس کے افسران سے غلط اطلاعات اور فرضی خبروں کو روکنے پر توجہ مرکوز کرنے کے لئے کہا۔ انھوں نے ان افسران سے سماجی نقطہ نظر سے موزوں موضوعات پر کام کرنے کے لئے کہا، جیسے کہ صنفی مساوات اور کچھ طبقات میں ٹیکہ لگوانے کے تئیں تردد کو دور کرنا۔ میڈیا کو ایک طاقتور ذریعہ قرار دیتے ہوئے انھوں نے کہا کہ وہ چاہتے ہیں کہ اس ذریعہ کا استعمال ذمے داری کے ساتھ کیا جائے، تاکہ مطلوبہ تبدیلی لائی جاسکے۔ نائب صدر نے اپنے معروف انداز میں کہا کہ ’’جڑیں، کمیونیکیٹ کریں اور تبدیلی لائیں‘‘۔
آئی آئی ایس کے زیر تربیت افسران پریس انفارمیشن بیورو کے علاقائی دفتر اور اطلاعات و نشریات کی وزارت کی دیگر میڈیا اکائیوں میں اپنی ٹریننگ سے متعلق پروگرام کے سلسلے میں حیدرآباد میں ہیں۔ نوجوان افسران کو سول سروسیز میں ان کے انتخاب پر مبارکباد دیتے ہوئے نائب صدر نے کہا کہ لوگوں کو صحیح معلومات بہم پہنچاکر ان کو بااختیار بنانے میں انفارمیشن سروس کا بڑا رول ہوتا ہے۔
کسان کے ایک بیٹے کے طور پر ملک کے اعلیٰ ترین عہدوں میں سے ایک عہدہ حاصل کرنے کے اپنے سفر کو یاد کرتے ہوئے جناب نائیڈو نے زیر تربیت افسران کو کامیابی کے حصول کے لئے پوری تندہی کے ساتھ کام کرنے کا مشورہ دیا۔ انھوں نے نوجوان سول سروینٹس سے کہا کہ ’’ہدف بلند رکھیں، بڑے خواب دیکھیں، سخت محنت کریں اور نظم و ضبط پر عمل کریں – زندگی میں کامیاب کے لئے یہی میرا اصول ہے۔‘‘
نائب صدر جمہوریہ نے زیر تربیت افسران کو کھیل کود اور فزیکل ایکٹیوٹیز میں مسلسل حصہ لینے اور تندرست رہنے کی صلاح بھی دی۔ انھوں نے کہا کہ ’’بہتر مستقبل کے لئے آج کیا گیا کام قدرت اور ثقافت دونوں سے ہم آہنگ ہونا چاہئے۔‘‘
اس سے قبل پی آئی بی اور آر او بی، حیدرآباد کی ڈائریکٹر محترمہ شروتی پاٹل اور ڈپٹی ڈائریکٹر جناب مانس کرشن کانت نے نائب صدر جمہوریہ کو ریاست میں منعقدہ تربیتی پروگرام کے ریجنل اٹیچمنٹ کے بارے میں جانکاری دی۔ اس موقع پر نائب صدر کے سکریٹریٹ کے سینئر افسران بھی موجود تھے۔
وزیراعظم کا دفتر
وزیراعظم نے انوپم کھیر جی کی والدہ کی دعاؤں کے لئے اُن کا شکریہ ادا کیا
نئی دلّی ،23 اپریل، 2022/
وزیراعظم جناب نریندر مودی نےجناب انوپم کھیر کی والدہ اور اہل وطن کی دعاؤں کے لئے اُن کا شکریہ دا کیا ہے۔ جناب کھیر نے آج وزیراعظم سے ملاقات کی اور اپنی والدہ کی جانب سے جناب مودی کو ایک رُدراکش کی مالا پیش کی۔
اپنے ایک ٹوئیٹ میں وزیراعظم نے کہا:
’’بہت بہت شکریہ @AnupamPKherجی۔ یہ لائق تعظیم ماتا جی اور اہل وطن کی دعائیں ہی ہیں، جو مجھے ماں بھارتی کی خدمت کے لئے ہمیشہ ترغیب دیتی رہتی ہیں۔‘‘
الیکٹرانکس اور اطلاعات تکنالوجی کی وزارت
مرکزی کابینہ نے روپے ڈیبٹ کارڈ اور کم رقم والے بھیم – یو پی آئی لین دین  کو فروغ دینے کے لئے ایک ترغیباتی اسکیم کو منظوری دی
اس اسکیم کا ایک سال کے لئے مالی خرچ 1300 کروڑ روپئے ہے
ادائیگی کے ان ڈیجیٹل طریقوں سے روایتی بینکنگ اور مالی نظام سے باہر اور بینک سہولت سے محروم اور حاشیے پر رہنے والی آبادی کے لئے ادائیگی کی سہولت فراہم ہو جائے گی
وزیراعظم جناب نریندر مودی کی صدارت میں مرکزی کابینہ نے آج روپے ڈیبٹ کارڈ اور کم رقم والے [2000 روپئے تک] بھیم – یو پی آئی لین-دین [استعمال کرنے والے فرد -سے-کاروباری ] کو فروغ دینے کے لئے ایک ترغیابی اسکیم کو منظوری دی ہے۔
اس اسکیم کے تحت سرکار کے ذریعہ تحویل میں لئے جانے والے بینکوں کو روپے ڈیبٹ کارڈ اور کم قیمت والے بھیم-یو پی آئی ادائیگی کے توسط سے کئے گئے لین -دین کی قدر  کا فیصد ادا کرکے ترغیب دی جائے گی۔ اس اسکیم کا یکم اپریل ، 2021 سے موثر ایک سال کی میعاد کے لئے تخمینہ مالی رقم 1300 کروڑ روپئے ہے۔
یہ اسکیم تحویل میں لینے والے بنکوں کو مضبوط ڈیجیٹل ادائیگی ایکو-سسٹم کی تعمیر اور روپے ڈیبٹ کارڈ اور بھیم- یو پی آئی ڈیجیٹل لین دین کو آبادی کے سبھی شعبوں اور حلقوں میں فروغ دینے اور ملک میں ڈیجیٹل ادائیگی کو اور مزید مستحکم بنانے میں مدد فراہم کرے گی۔
یہ اسکیم روایتی بینکنگ اور مالی نظام سے باہر اور بینک سہولت سے محروم اور حاشیہ پر رہنے والی آبادی کے لئے آسان دیجیٹل ادائیگی کے طریقوں کو وضع کرنے میں مدد کرے گی۔
بھارت آج دنیا کے سب سےموثر ادائیگی کے بازاروں میں سے ایک ہے۔ یہ ترقی بھارت سرکار کی پہل اور ڈیجیٹل ادائیگی ایکو-سسٹم کے مختلف پلیئرس کے اختراع کا نتیجہ ہے۔ یہ اسکیم فن ٹیک اسپیس میں تحقیق، ترقی ارو اختراع کو مزید فروغ دے گی اور سرکار کو ملک کے مختلف حصوں میں ڈیجیٹل ادائیگی کو اور زیادہ مضبوط بنانے میں بھی مددگار ہوگی۔
پس منظر :
یہ اسکیم ملک میں ڈیجیٹل لین دین کو مزید فروغ دینے کے لئے سرکار کی ذریعہ کئے گئے بجٹ اعلانات  کی تعمیل میں تیار کی گئی ہے۔
مالیاتی کمیشن
15ویں مالی کمیشن کی چھتیس گڑھ کے شہری مقامی اداروں کے نمائندوں سے ملاقات
چیئرمین جناب این کے سنگھ کی قیادت میں پندرہویں مالی کمیشن نے اپنے ارکان اور سینئر افسران کو ساتھ لے کر چھتیس گڑھ کے شہری مقامی اداروں یو ایل بی کے نمائندوں سے ملاقات کی۔
کمیشن کو مندرجہ ذیل اطلاع دی گئی:
آئین کے 12 ویں شیڈول میں دیے گئے 18 کاموں میں سے 15کام چھتیس گڑھ میں یو ایل بی کوتفویض کیے گیے ہیں۔
چھتیس گڑھ میں کل 168 یو ایل بی ہیں، جن میں سے 13 میونسپل کارپوریشن، 44 میونسپل کونسلیں اور 111 نگر پنچایتیں ہیں۔
دوسرے ایس ایف سی  کی سفارشات سے مطابق ، ریاست کے اصل ٹیکس محصول کا 1.85 فیصد یو ایل بی کو تفویض کیا جانا ہے، جسے چھتیس گڑھ کی سرکار نے قبول کرلیا ہے۔ چھتیس گڑھ کی سرکار کے مطابق تیسرے ایس ایف سی نے اپنی رپورٹ ستمبر 2018 کو پیش کی تھی، جس پر فی الحال غوروخوض جاری ہے۔
14ویں مالی کمیشن نے 2015 سے 2020 کے عرصے میں چھتیس گڑھ کو بنیادی امداد کے طور پر 1270.33 کروڑ روپے اورکارکردگی کی امداد کے طور پر 317.58کروڑ روپے تفویض کرنے کی سفارش کی تھی۔
کمیشن نے کہا کہ کل 18 میں سے3 کو یو ایل بی کو ابھی تفویض کیا جانا ہے۔
کمیشن نے یہ بات بھی جاننی چاہی ہے کہ کیا یو ایل بی کو اشتہارات اور تفریح ٹیکس میں کمی کرنے کی وجہ سے محصول میں کوئی نقصان ہوا ہے۔ کمیشن نے یہ بھی جاننا چاہا ہے کہ اگر اس طرح کے کٹوتی کی وجہ سے محصول کی کمی سے نمٹا جائے، تو کیایو ایل بی کو معاوضہ جاتی نظام فراہم کرایا گیا ہے۔
رائے پور، بلاس پور، جگدلپور، کمہاری اور بلودا بازار کی میونسپل کونسلوں اور کورارما، لورمی اور جرہی کے بلدیاتی اداروں کے نمائندے موجود تھے۔
جن معاملات پر بات چیت کی گئی ان میں نکسل علاقوں میں ٹیکس وصولی ، ٹھوس کچرے کے بندوبست کے مسائل کو حل کرنے کے لیے امرت کے تحت مزید پیسے کو مختص کیا جانا، گندے پانی کو صاف کرنے، آبی اداروں کے احیا اور دیگر بہت سے معاملات شامل ہیں۔ مختلف اسکیموں کے تحت بنائے گیے بنیادی ڈھانچے اور کام کاج کے لیے رقوم بھی مانگی گئیں۔
کمیشن نے کہا کہ یو ایل بی کے نمائندوں کی طرف سے اجاگر کی گئی سبھی طرح کی تشویش کا ذکر کیا اور وعدہ کیا کہ وہ مرکزی حکومت کو اپنی سفارشات میں ملحوظ خاطر رکھیں گے۔
۔۔۔۔۔۔۔۔۔۔۔
م ن ۔ ا س۔ ت ع۔
U-3368
(Visitor Counter : 52
وزارت دفاع
بھارتی بحریہ کے جہاز آئی این ایس کرپان کو ویتنام پیپلز نیوی  کو سونپا گیا
’’آئی این ایس کرپان کو سونپے جانے کی آج کی تقریب بھارت اور ویتنام کے درمیان گہری دوستی اور اسٹریٹجک ساجھیداری کی ایک علامت ہے۔ یہ پہلا موقع ہے جب بھارت کسی دوست ملک کو تحفے کے طور پر مکمل آپریشنل جنگی جہاز سونپ رہا ہے ۔ یہ بات اس موقع کو مزید اہم بناتی ہے۔‘‘ بحریہ چیف، ایڈمرل آر۔ ہری کمار۔
ملک کے لئے 32 سال کی شاندارخدمات مکمل کرنے کے بعد ، بھارتی بحریہ کے جہاز کرپان کو بھارتی بحریہ سے علیحدہ کردیا گیااور آج اُسے ویتنام کے کیمرین میں ویتنام پیپلز نیوی  کو سونپ دیا گیا ہے۔ آئی این ایس کرپان کو علیحدہ کرنے اور وی پی این کو حوالے کرنے کی تقریب کی صدارت بحریہ کے سربراہ ایڈمرل آر ہری کمار اور وی پی این کے ڈپٹی کمانڈر ان چیف اور چیف آف اسٹاف رئیر ایڈمرل فام من ہنگ نے کی۔
آئی این ایس کرپان،1991 میں بھارتی بحریہ میں کمیشن ہونے کے بعد سے ہی بھارتی بحریہ کے مشرقی بیڑے کا ایک اہم حصہ رہا ہے اور گذشتہ 32 برسوں میں کئی آپریشنوں میں اس نے حصہ لیا ہے۔ تقریباً 12 افسروں اور 100 جہاز رانوں کے زیر انتظام یہ جہاز 90 میٹر لمبا اور 10 اعشاریہ چار پانچ میٹر چوڑا ہے۔ زیادہ سے زیادہ وزن لے جانے کی اس کی صلاحیت 1450 ٹن ہے۔ مکمل طور پر ہتھیاروں سے لیس جہاز کو آج ویتنام پیپلز نیوی کو سونپ دیا گیا۔
اس موقع پر خطاب کرتے ہوئے ایڈمرل آر ہری کمار نے کہا کہ بھارتی بحریہ میں بہترین اور سب سے طویل عرصے تک خدمت دینے والے جنگی جہاز کرپان کو اعلی مرتبت ویتنام پیپلز نیوی کو سونپے جانے کی تقریب کا حصہ بننا میرے لئے بڑے اعزاز کی بات ہے۔ بھارتی بحریہ کی جانب سے یہاں موجود تمام معزز مہمانوں کا گرمجوشی سے استقبال کرنا میرے لئے فخر کی بات ہے۔ ویتنام پیپلز نیوی کو کرپان کی منتقلی بھارت کے وسودھیو کٹمبکم - ایک زمین، ایک کنبہ، ایک مستبقل کےجی 20 ویژن کےمطابق ہے۔
آئی این ایس کرپان، بھارتی بحریہ سے ویتنام پیپلز نیوی کو منتقلی بحر ہند کے علاقے میں بھارتی بحریہ کی ’ترجیحی سیکورٹی ساجھیداری‘ ہونے کی علامت ہے اور یہ یقینی طور پر دونوں بحریہ کے درمیان دو طرفہ تعلقات میں اضافہ کرنے کے لئے عمل انگیز ثابت ہوگا۔
کامرس اور صنعت کی وزارتہ
بھارت اوریوروپی یونین نے ڈبلیو ٹی او اصلاحات کے بارے میں مل کرکام کرنے سے متعلق اپنے عزم کی توثیق کی
جناب گوئل اورجناب ڈومبروو سکیز نے سبھی امورپراتفاق رائے قائم کرکے ، بھارت اور یوروپی یونین –ای یو کے درمیان جاری مذاکرات کے عمل میں تیزی لانے پرزوردیا
جناب گوئل اورجناب ڈومبرووسکیز نے تجارت ، سرمایہ کاری اورلچکدار سپلائی نظام کے بارے میں تیسرے ورکنگ گروپ کی میٹنگ کی مشترکہ طورپرصدارت کی
کامرس نیز تجارت وصنعت ، ٹیکسائلز ،صارفین کے امور ، خوراک اور سرکاری نظام تقسیم کے مرکزی وزیر جناب پیوش گوئل اوریوروپی یونین کےعوام کے لئے کام کرنے والی معیشت کے یوروپی کمیشن کے ایگزیکیوٹیو نائب صدر اورتجارت کے لئے یوروپی کمشنر جناب والدیز ڈومبرووسکیز نے سبھی امورپراتفاق رائے قائم کرکے بھارت اور یوروپی یونین کے درمیان آزادتجارتی سمجھوتے ایف ٹی اے سے متعلق جاری مذاکرات کے عمل میں تیزی لانے کی ضرورت پرزوردیاہے ۔ بھارت اور یوروپی یونین کی تجارت اور ٹیکنولوجی سے متعلق کاؤنسل  کے درمیان پہلی وزارتی میٹنگ سے الگ دونوں رہنماؤں کے درمیان دوطرفہ میٹنگ کےدوران اس بارے میں غوروخوض کیاگیا۔ اس میٹنگ میں دونوں ملکوں کے سینئر اورسرکردہ عہدیداروں نے بھی شرکت کی ۔
دوطرفہ تبادلہ خیال کے دوران ، دونوں رہنماؤں نے دونوں ملکوں کے درمیان طویل مدتی ساجھیداری کا ذکرکیا اور جمہوریہ اوراصول پرمبنی بین الاقوامی نظام سے متعلق اپنی عہدبستگی کو مزید مستحکم بنانے کی غرض سے مل کرکام کرنے کی ضرورت کو اجاگرکیا۔ انھوں نے باہمی مفاع اورحساسیت کے بارے میں غوروخوض کرنے کے بعد ، سبھی امورپراتفاق رائے قائم کرکے آزاد تجارتی سمجھوتے –ایف ٹی اے کےسلسلے میں جاری مذاکرات کے عمل میں تیزی لانے پرزوردیا۔ ان میں متوازن اورمعنی خیزنتائج کےلئے منڈی تک رسائی شامل ہے ، جس کی بدولت ، دونوں ملکوں کی معیشتوں اور روزگار میں معاونت فراہم ہوگی ۔
دونوں فریقوں نے ڈبلیوٹی او اصلاحات کی غرض سے مشترکہ ترجیحات کے بارے میں مل کرکام کرنے سے متعلق اپنے عزم کی بھی توثیق کی ۔ان اصلاحات میں ، تصفیہ طلب امور اور متنازعات کے حل سے متعلق نظام ، زراعت اور ماہی پروری پرسبسڈیز ، ای –کامرس کی عارضی معطلی یاالتواء کی مدت کے ساتھ ساتھ گھریلوں قانون سازی سے متعلق امورشامل ہیں ۔دونوں فریقوں نے بھارت میں لاکھوں افراد کے لئے اوراس کے ساتھ ساتھ ترقی پذیر دنیا کے ایک بڑے حصے میں ذریعہ معاش اورخوراک کی یقینی فراہمی میں معاونت کرنے والے اتفاق رائے پرمبنی طریق کارکی حصولیابی کی غرض سے اپنے مشترکہ اہداف طے کرنے کی ضرورت کااعتراف کیا۔ دونوں لیڈروں نے اس امید کااظہارکیاکہ ان کی مشترکہ کوششوں کی بدولت ، ڈبلیو ٹی او کی جلد ہونے والی وزارتی کانفرنس میں معنی خیز طریق کارتلاش کرنے میں مد د ملے گی ۔
اس میٹنگ کے بعد ، تیسرے ورکنگ گروپ سے متعلق فریقوں اورشراکت داروں کی میٹنگ ہوئی ۔ جس کی صدارت جناب پیوش گوئل اورجناب والدیز ڈوومبروسکیز نے مشترکہ طورپرکی۔ اس میٹنگ میں بھارت اور یوروپی یونین کی نمائندگی کرنے والے متعلقہ فریق شامل ہوئے ۔ تیسرے ورکنگ گروپ کی میٹنگ میں تجارت ، سرمایہ کاری اورلچکدار سپلائی نظام پرتوجہ مرکوز کی گئی ۔ یوروپی یونین کے وفد میں بزنس یوروپ ، ڈجیٹل یوروپ ، فوڈ ڈرنکس یوروپ ، کوپاکو جیکا، ای ایف پی آئی اے اوراے سی ای اے سمیت یوروپ کے بڑے بڑے صنعتی اداروں کے نمائندے شامل تھے ، جب کہ بھارت کے ممتاز کاروباری رہنماؤں کے وفد نے اس میٹنگ میں حصہ لیا۔ اس وفد میں کیمیکلز ، معدنیات ، ٹیکسٹائلز اورملبوسات ، ڈجیٹل بنیادی ڈھانچہ اور فولاد سمیت مختلف شعبوں کے نمائندے بذا ت خود شامل تھے ،جب کہ زرعی خوراک کی صنعت اور سمندری /لاجسٹکس جیسے دیگر شعبوں کے نمائندوں نے ورچول موڈ میں اس میٹنگ میں حصہ لیا۔
محنت اور روزگار کی وزارت
سماجی تحفظ کوڈ 2020 ، گگ اور پلیٹ فارم کارکنوں کے لیے مناسب سماجی تحفظ کی اسکیموں کی تشکیل کا التزام کرتا ہے
محنت اور روزگار کے وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں بتایا کہ پہلی بار سماجی تحفظ کوڈ 2020 میں ’گگ ورکر‘ اور ’پلیٹ فارم ورکر‘ کی تعریف پیش کی گئی ہے۔ سماجی تحفظ کوڈ 2020، زندگی اور معذوری کے احاطہ، حادثاتی بیمہ، صحت اور زچگی کے فوائد، بڑھاپے میں تحفظ وغیرہ سے متعلق معاملات پر گگ ورکرس اور پلیٹ فارم ورکرس کے لیے مناسب سماجی تحفظ کی اسکیموں کی تشکیل کا التزام کرتا ہے۔ ایک سوشل سیکورٹی فنڈ قائم کرنے کا التزام کرتا ہے اور فنڈ کے ذرائع میں سے ایک ایگریگیٹر کے سالانہ ٹرن اوور کے 1 سے 2 فیصد کے درمیان ایگریگیٹر کی طرف سے اس طرح کے کارکنوں کو ادا کردہ یا قابل ادائیگی رقم کے 5 فیصد کی حد کے ساتھ مشروط ہے۔
تحریری جواب میں کہا گیا کہ حکومت نے 26.08.2021 کو ای-شرم پورٹل کا آغاز کیا ہے، تاکہ غیر منظم کارکنوں کے رجسٹریشن اور ایک جامع قومی ڈیٹا بیس تیار کیا جاسکے، جس میں گگ ورکرس اور پلیٹ فارم ورکرس شامل ہوں۔ یہ ایک شخص کو خود کے اعلان  کی بنیاد پر پورٹل پر خود کو رجسٹر کرنے کی اجازت دیتا ہے، جو کہ تقریبا ً 400 پیشوں پر محیط ہے۔ گگ ورکرس اور پلیٹ فارم ورکرس کے لیے نظر ثانی شدہ ماڈیول، ستمبر 2022 میں ای-شرم پورٹل پر لائیو بنایا گیا تھا اور پلیٹ فارم ورکرز کے طور پر 38,000 سے زیادہ پلیٹ فارم ورکرس کو ای-شرم پورٹل پر رجسٹر/اپ ڈیٹ کیا گیا ہے۔
سماجی انصاف اور تفویض اختیارات کی وزارت
بھارت میں لوگوں کی عمر سے متعلق رپورٹ 2023 ملک میں معمر افراد کی نگہداشت سے متعلق کلیدی تصورات کو بیان کرتی ہے
یو این ایف پی اے  انڈیا نے انٹرنیشنل انسٹی ٹیوٹ فار پاپولیشن سائنسز  کے اشتراک سے انتہائی متوقع "بھارت میں لوگوں کی عمر سے متعلق رپورٹ 2023" جاری کی ہے ۔ اس رپورٹ میں بھارت میں معمر افراد کو دیکھ بھال سے متعلق چیلنجز، مواقع اور ادارہ جاتی ردعمل کو اجاگر کیا گیا ہے کیونکہ بھارت آنے والے وقت میں آبادیاتی تبدیلی کے لحاظ سے معمر آبادی کی جانب گامزن ہے۔
اس رپورٹ کو حکومت ہند کی سماجی انصاف اور تفویض اختیارات کی وزارت کے سکریٹری جناب سوربھ گرگ اور یو این ایف پی اے انڈیا کی نمائندہ اور بھوٹان کی کنٹری ڈائریکٹر محترمہ اینڈریا ایم ووجنار نے مشترکہ طور پر جاری کیا۔
بھارت میں لوگوں کی عمر سے متعلق رپورٹ 2023 ، ملک میں معمر افراد کے حالات زندگی اور فلاح و بہبود کا مکمل جائزہ پیش کرتی ہے۔ اس رپورٹ کی تیاری کے لیے بھارت میں عمر سے متعلق سروے  18-2017 ، بھارت کی مردم شماری ، حکومت ہند کے ذریعے آبادی کے تخمینے  اور ایک تازہ ترین تناظر فراہم کرنے کے لیے اقوام متحدہ کے محکمہ برائے اقتصادیات اور سماجی امور اور عالمی آبادی کے امکانات 2022 سے دستیاب تازہ ترین اعداد و شمار کا استعمال کیا گیا ہے ۔
حکومت ہند کی سماجی انصاف اور تفویض اختیارات کے سکریٹری جناب سوربھ گرگ نے کہا کہ" جیسے جیسے بھارت میں معمر لوگوں کی تعداد میں اضافہ ہو رہا ہے، یہ یقینی بنانا ضروری ہے کہ ہماری بزرگ آبادی کو صحت مند، باوقار اور بھرپور زندگی گزارنے کے لیے ضروری دیکھ بھال اور مدد تک رسائی حاصل ہو" ۔انہوں نے مزید کہا کہ " بھارت میں لوگوں کی عمر سے متعلق رپورٹ 2023 ، اس مقصد کو حاصل کرنے کے لیے ایک قابل قدر روڈ میپ فراہم کرتی ہے اور انہوں نے کہا کہ میں تمام متعلقہ فریقوں سے درخواست کرتا ہوں کہ وہ اس کی سفارشات کو نافذ کرنے کے لیے مل کر کام کریں۔"
یو این ایف پی اے انڈیا کی نمائندہ اور بھوٹان کی کنٹری ڈائریکٹر محترمہ اینڈریا ووجنار نے اظہارِ خیال کرتے ہوئے کہا کہ "یہ جامع رپورٹ اسکالرز، پالیسی سازوں، پروگرام وضع کرنے والوں اور بزرگوں کی دیکھ بھال میں شامل تمام متعلقہ فریقوں کے لیے ایک قیمتی وسیلہ ہے۔ انہوں نے مزید کہا کہ معمر افراد نے معاشرے میں اہم کردار ادا کیا ہے اور وہ اپنی فلاح و بہبود کو یقینی بنانے کے لیے ہماری بہترین کوششوں سے کم کے حقدار نہیں ہیں۔"
رپورٹ کے کلیدی نتائج میں بزرگوں کی فلاح و بہبود سے متعلق متعدد تجزیے شامل ہیں:
- بزرگوں کی صحت کی نگہداشت کی منفرد ضروریات کو پورا کرنے کے لیے جیریاٹک کیئر میں اضافہ۔
- حکومت کی اسکیموں اور پالیسیوں کی ایک بڑی تعداد ، جو معمر افراد کی صحت، انہیں مالیاتی طور پر بااختیار بنانے اور صلاحیت سازی کی ضروریات کو پورا کرتی ہے۔
- کمیونٹی پر مبنی تنظیمیں کمپیوٹر اور انٹرنیٹ کے استعمال کے اجلاسوں کے ذریعے ڈیجیٹل طور پر بااختیار بنانے میں فعال طور پر مصروف ہیں۔
- وزارتی کمیٹیاں ، جو بزرگوں کی بہبود کے لیے پالیسیوں کی تشکیل کے لیے پوری طرح وقف ہیں۔
- بزرگوں کی مزے سے بھرپور زندگی کے لیے کارپوریٹ کوششیں ، سماجی امداد، اولڈ ایج ہومز اور بزرگوں کے ساتھ بدسلوکی سے متعلق آگاہی مہم کے لیے کارپوریٹ کوششیں ۔
بھارت میں لوگوں کی عمر سے متعلق مکمل رپورٹ 2023 تک رسائی حاصل کرنے کے لیے درج ذیل ویب سائٹ لنک پر جائیں :
ویب سائٹ - https://india.unfpa.org/en
وزارت اطلاعات ونشریات
گوا میں بھارت کے 51 ویں بین الاقوامی فلمی فیسٹول میں اہم بھارتی پینورما زمرے کا افتتاح کیا گیا
افتتاحی فلم کے طور پر‘‘ سانڈ کی آنکھ’’ فلم کی نمائش کی گئی
غیر فیچر فلم زمرے کا افتتاح ، گجراتی فلم ‘‘پانچیکا’’ کی نمائش سے کیا گیا
نئی دہلی، 17 /جنوری- 1202 ۔
بھارت کے 51 ویں بین الاقوامی فلم فیسٹول کے اہم انڈین پینورما زمرے کا افتتاح، گوا میں آج، جیوری کے ارکان اور غیر فیچر وا فیچر فلموں کے ڈائریکٹرس کی موجودگی میں کیا گیا۔
فیچر اور غیر فیچر دونوں طرح کے اداکاروں اور عملے کے ساتھ جیوری کا، فیسٹول میں شرکت پرخیر مقدم کیا گیا۔
افتتاحی غیر فیچر فلم پانچیکا کے ڈائریکٹر انکت کوٹھاری نے اپنی فلم کا، دوستی کی ا یک کہانی کے طور پر تعارف کرایا۔ یہ کہانی گجرات کے علاقے رن آف کچھ کی نمک کی پہاڑیوں میں سات سال کی دو بچیوں اور انہوں نے اپنی دوستی کے لئے کس طرح ذات پات کی لعنت کا مقابلہ کیا، اس کے بارے میں ہیں۔
اس موقع پر اظہار خیال کرتے ہوئے افتتاحی فیچر فلم‘‘ سانڈ کی آنکھ’’ کے ڈائریکٹر تشار ہیرا نندانی نے کہا کہ یہ کہانی اترپردیش کے ایک گاؤں کی دو دادیوں چندرو اور پرکاشی تومر کی ہے جو اپنی بیٹیوں کی حوصلہ افزائی کے لئے ایک مقامی شوٹنگ رینج میں شامل ہوئیں اور ایک تیز نشانے باز کے طور پر ان میں سے ہر ایک نے 352 تمغے جیتے۔ پہلی بار کے ہدایت کار نے فلم کے پروڈیوسر کا شکریہ ادا کیا کہ انہوں نے اسے ایسا کامیاب بنایا۔
بھارت کے 51 ویں بین الاقوامی فلم فیسٹول کے اہم انڈین پینورما زمرے کے لئے کل 23 فیچر اور 20 غیر فیچر فلمیں منتخب کی گئی ہیں۔
گوا میں 9 دن کے فلم فیسٹول کے دوران منتخبہ فلموں کو سبھی رجسٹرڈ مندوبین اور منتخب فلموں کے نمائندوں کے لئے 16 سے 24 جنوری 2021 تک بڑے پردے پر دکھایا جائے گا۔
انڈین پینورما، ملک کی بہترین فلموں کی نمائندگی کرتا ہے یہ زمرہ مقامی اور با صلاحیت فلم سازوں کو فروغ دینے کے لئے ایک عمدہ پلیٹ فارم ثابت ہوا ہے۔
وزارت دفاع
وزارت دفاع نے فوج کے زیر ملازمت میں شہید ہونے والے فوجی کے قریبی وارث کو خصوصی فیملی پنشن /لبرلائزڈپنش دیئے جانے کا فیصلہ کیا
نئی دہلی ،5 ؍جولائی : حکومت ہند کی وزارت دفاع کے خط نمبر 10/92/ڈی مورخہ 28.09.1992.کی روسے 17جنوری ، 2013سے قبل مسلح فوج سے سبکدوش ہوکر کسی شہری ادارے میں ملازمت کرنے والے سابق فوجی کے قریبی وارث یاتوفوج سے یاشہری ادارے سے فیملی پنشن حاصل کے مجاز رہے ہیں ۔
بعدازاں حکومت ہند کی وزارت دفاع کے خط مورخہ 17جنوری ، 2013اور 21مارچ ، 2013کی روسے طے پایاتھا کہ مسلح افواج سے سبکدوش ہوکر کسی دوسرے شہری ادارے /فوجی ادارے میں ملازمت کرنے والے وہ افراد جو تاحیات فوجی پنشن حاصل کرتے رہے ہیں وہ اپنے آجر شہری ادارے کی منظوری کے بعد فیملی پنشن کے علاوہ فوج سے بھی فیملی پنشن حاصل کرنے کے مجاز ہیں ۔
اس سلسلے میں سرکارکو خصوصی فیملی پنشن /لبرلائزڈفیملی پنشن سمیت دوہری فیملی پنشن دیئے جانے کے بارے میں مختلف حلقوں سے شکایات موصول ہوتی رہی ہیں ۔ متعلقہ وزارت میں اس معاملے کی جانچ کی گئی اورجانچ کے بعد وزارت دفاع نے فیصلہ کیاکہ اسپیشل فیملی پنشن  /لبرلائزڈ فیملی پنشن ان ملازمین کے قریبی وارث کو دی جائیگی جو دوبارہ کسی سرکاری ادارے میں ملازمت کے بعد فوت ہوگئے ہیں۔
۔۔۔۔۔۔۔۔۔۔۔۔۔۔
U-28-1
(Visitor Counter : 63